Document ID: 32009D0786

РЕШЕНИЕ НА КОМИСИЯТА
от 26 октомври 2009 година
за освобождаване на Обединеното кралство от определени задължения за прилагане на Директива 66/402/ЕИО на Съвета по отношение на Avena strigosa Schreb.
(нотифицирано под номер C(2009) 8038)
(само текстът на английски език е автентичен)
(текст от значение за ЕИП)
(2009/786/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), и по-специално член 23а от нея,
като взе предвид заявлението, подадено от Обединеното кралство,
като има предвид, че:
(1)
Съгласно Директива 66/402/ЕИО Комисията може при определени условия да освободи държава-членка от задълженията относно търговията със семена от зърнени култури, определени в същата директива.
(2)
Обединеното кралство подаде заявление за освобождаване от задълженията си по отношение на Avena strigosa Schreb.
(3)
Семената от този вид обикновено не се произвеждат или търгуват в Обединеното кралство. Освен това отглеждането на Avena strigosa Schreb. е от минимално икономическо значение за посочената по-горе държава.
(4)
Докато тези условия остават непроменени, съответната държава-членка следва да бъде освободена от задължението за прилагане на разпоредбите на Директива 66/402/ЕИО по отношение на въпросния материал.
(5)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Обединеното кралство се освобождава от задължението за прилагане на Директива 66/402/ЕИО по отношение на вида Avena strigosa Schreb., с изключение на член 14, параграф 1.
Член 2
Адресат на настоящото решение е Обединеното кралство Великобритания и Северна Ирландия.
Съставено в Брюксел на 26 октомври 2009 година.

Labels: 17
3
6
18
15